# Damiano David

Damiano David (Roma, 8 de gener de 1999) és un cantant italià de la banda de rock Måneskin, que va guanyar el Festival de Música de Sanremo 2021 i posteriorment el Festival de la Cançó d'Eurovisió 2021 representant Itàlia amb la cançó "Zitti e buoni".

## Biografia

Damiano va néixer a Roma, Itàlia, fill de Daniele David i Rosa Scognamiglio, tots dos assistents de vol. A causa de la naturalesa del treball dels seus pares, ell i el seu germà gran Jacopo van viatjar per tot el món des de ben petits, introduint-los a diverses cultures. Fins als 17 anys, va demostrar un cert talent jugant a bàsquet com a base al club local Eurobasket Roma. Afirma que l'experiència del bàsquet li va donar una disciplina fonamental per tenir èxit a la seva vida.
Damiano va començar a cantar quan tenia sis anys. Durant els seus anys de secundària va conèixer a Victoria De Angelis i Thomas Raggi, amb qui finalment formaria Måneskin. Va estudiar al liceo lingüístico Eugenio Montale de Roma, però no va acabar el batxillerat i es va dedicar a la seva carrera musical, per a la qual va comptar amb el suport dels seus pares. Quan es va presentar per a la posició de vocalista de la seva banda local, inicialment va ser rebutjat perquè el seu estil es considerava "massa pop", però la seva insistència per formar part de la banda finalment el va fer acceptar. Damiano aviat va canviar el seu comportament i estil, sobretot el seu personatge escènic, perquè va aprendre a expressar-se lliurement. La banda es va formar l'any 2016 i va tocar inicialment com a músics ambulants als carrers de la ciutat de Roma, però el 2017 aviat van guanyar protagonisme quan van quedar segons a l'onzena temporada del programa de talent italià X Factor. La banda va tenir un gran debut amb l'àlbum d'estudi "Il ballo della vita" i una gira el 2018 i el 2019. El 2021, el seu segon àlbum d'estudi "Teatro d'ira: Vol. I" va ser publicat.
Després de la seva victòria al Festival de la Cançó d'Eurovisió 2021, va ser acusat falsament de consum de drogues durant la final. Damiano diu mai haver consumit drogues i, juntament amb els seus companys de banda, ha estat un defensor antidroga. El mateix Damiano va afirmar a la seva entrevista a Vogue Itàlia, "no estem caient en l'estereotip de l'estrella del rock alcohòlica i drogada". Creu que la creativitat ve d'una ment "sana, entrenada i lúcida" i és contradir intentar expressar realment "el nostre propi jo lligant-nos a una cosa que en canvi ens fa dependents, esclaus", referint-se també al Club dels 27.
Damiano va cantar una versió de la cançó "I Wanna Be Your Dog", de The Stooges, i vadonar veu al personatge de Jeffrey, assistent de l'antagonista principal, per al doblatge italià de la pel·lícula Cruella del 2021.

## Vida privada

Damiano va mantenir una relació sentimental de més de cinc anys amb la model i influencer italiana Giorgia Soleri. Des de 2023, se'l relaciona amb la cantant i actriu nord-americana Dove Cameron.
Damiano parla anglès amb fluïdesa i pot parlar un poc de castellà i francès. És un defensor dels drets racials i LGBT. També és un apassionat del club de futbol A.S. Roma.

## Referències

* ↑ Lupini, Anna. «Damiano, 22 anni da rockstar per il cantante dei Maneskin» (en italià). La Reppublica, 08-01-2021.
* ↑ «La foto vintage dei genitori di Damiano David dei Maneskin svela a chi assomiglia di più (e perché è così bello)» (en italià). Elle, 18-06-2021.
* 1 2 3 4 «Damiano David: “La droga è una grandissima zozzeria”» (en italià). Vogue, 24-05-2021.
* 1 2 «Damiano dei Maneskin, passato da play nell'Eurobasket e presente da grande tifoso della Roma» (en italià). Corriere, 07-03-2021.
* ↑ «Sui suoi Maneskin Damiano non ha dubbi: «Sesso, droga? Preferiamo la disciplina»» (en italià). Cosmopolitan, 22-02-2019.
* ↑ «Eurovision 2021, vincono i Maneskin: il rock d'Italia conquista l'arena di Rotterdam | Video» (en italià). Le Iene. Arxivat de l'original el 17 March 2022. [Consulta: 3 juny 2021].
* ↑ Sonia Montrella. «Tutto quello che c'è da sapere sui Maneskin» (en italià). Agenzia Giornalistica Italia, 24-11-2017. Arxivat de l'original el 27 June 2021. [Consulta: 16 juny 2021].
* ↑ Laffranchi, Andrea «Damiano dei Maneskin, la sua storia: dalla strada all'Eurovision, "Con le monetine raccolte il primo singolo"» (en italià). , 24-05-2021.
* ↑ Mario Manca. «X Factor 11, Maneskin: "Siamo rock, ma con un'anima da secchioni"» (en italià). Vanity Fair, 15 December 2017. Arxivat de l'original el 2 June 2021. [Consulta: 2 juny 2021].
* ↑ «Maneskin» (en italià). Sky Italia, 19-10-2017. Arxivat de l'original el 21 August 2018. [Consulta: 2 novembre 2018]. «Anno in cui si è costituito il Gruppo: 2016»
* ↑ Mastrantonio, Luca. «Måneskin, trionfo a Eurovision: "La rabbia dei ventenni è di nuovo forza creativa"» (en italià). Corriere della Sera, 11-02-2021. Arxivat de l'original el 4 March 2021. [Consulta: 2 juny 2021].
* ↑ «Damiano David: Eurovision winner cleared of drug use by broadcaster». BBC, 25-05-2021. Arxivat de l'original el 25 May 2021. [Consulta: 26 maig 2021].
* ↑ Nick Vivarelli. «Eurovision Winners Måneskin Talk 'Offensive' Drug Accusations, and Bringing Italian Rock to the World». Variety, 25-05-2021. Arxivat de l'original el 26 May 2021. [Consulta: 26 maig 2021].
* ↑ Mastrantonio, Luca «Perché i Måneskin fanno ballare anche le mamme delle fan» (en italià). , 29-03-2018.
* ↑ «Maneskin, ritorno a casa dopo il trionfo tra gioia e polemiche sull'uso di droga» (en italià). , 24-05-2021.
* ↑ «Maneskin doppiatori per Crudelia: "Siamo come Lei"» (en italià). Sky TG24, 25-05-2021. Arxivat de l'original el 31 May 2021. [Consulta: 16 juny 2021].
* ↑ Pini, Valeria. «Vulvodinia, cosa è: Giorgia Soleri, la fidanzata di Damiano dei Maneskin racconta la sua malattia» (en italià). La Repubblica, 11-05-2021. Arxivat de l'original el 24 May 2021. [Consulta: 25 maig 2021].
* ↑ Q., F. «Giorgia Soleri sul fidanzato Damiano dei Maneskin: "Sarei stupida a pensare che la mia visibilità non venga anche da qui ma resto una persona con una identità, irrispettoso togliermela"» (en italià). il Fatto Quotidiano, 02-06-2021. Arxivat de l'original el 3 June 2021. [Consulta: 4 juny 2021].
* ↑ Giamberardino, Giulia Di. «Damiano David and Dove Cameron's first Met Gala Celebrated the Romance of Unstructured Classics» (en anglès americà), 13-05-2024. [Consulta: 29 juliol 2024].
* ↑ Sonia Montrella. «Tutto quello che c'è da sapere sui Maneskin» (en italià). Agenzia Giornalistica Italia, 24-11-2017. Arxivat de l'original el 27 June 2021. [Consulta: 16 juny 2021].
* ↑ Scarlett Conlon. «"We Are Just Four Friends Doing What We Love": Eurovision Breakout Star Måneskin’s Damiano David Plans On Staying Humble». Vogue, 03-06-2021. Arxivat de l'original el 3 June 2021. [Consulta: 3 juny 2021].